
Broj predmeta: T16 0 KT 0014742 24
Foča, 20.07.2026. godine 
                                                                          OSNOVNOM SUDU U TREBINJU



Na osnovu člana 43. stav 2. tačka ž) i člana 233. Zakona o krivičnom postupku Republike Srpske („Službeni glasnik Republike Srpske“, broj: 53/12, 91/17 i 66/18“, podižem:
                                               O P T U Ž N I C U

         Protiv: 

M.Ž..
        Što je:
Dana 25.10.2024. godine, oko 17,00 časova u mjestu Vranjska, opština Bileća, opšteopasnom radnjom i opšteopasnim sredstvom izazvao opasnost za život ljudi na način da je bio svjestan da usljed njegovog činjenja može nastupiti zabranjena posljedica ali je olako držao da ona neće nastupiti, pa je bez nadzora ostavio tri opasna psa rase šar-planinac, koji su u mjestu Gradina na udaljenosti od njegove porodične kuće oko pet kilometara napali i oborili na tlo oštećenu Z. H. i nanijeli joj više ugriza u predjelu nadkoljenica lijeve i desne noge i desnog ramena, usljed kojih ugriza je zadobila lake tjelesne povrede 

Dakle,  opšteopasnom radnjom i opšteopasnim sredstvom izazvao opasnost za život ljudi usljed čega je nastupila tjelesna povreda kod jednog lica,

čime je osumnjičeni počinio krivično djelo Izazivanje opšte opasnosti iz člana 394. stav 4. u vezi sa stavom 1. Krivičnog zakonika Republike Srpske

